kohta Haapsalu Kuursaalis. Suunatud on arupärimine linnavalitsusele, millele linnavalitsus ka vastab. Volikogu päevakorda arupärimist lülitada ei ole võimalik, sest esitamisega ei ole volikogu reglemendist kinni peetud.

Juhatuse liige Kalju Aigro soovis kuulata linnapea Ingrid Danilovi kommentaari selle Sirje Ginteri, Haapsalu Kuursaali ja konkursi mittetoimumise kohta.

KUULATI linnapea Ingrid Danilovit. Sirje Ginter saatis teabenõude 28. jaanuaril: 'Linnapea Teet Kallasvee kirjas 15.11.2006 nr 4.2- 2.6/4608 teatati mulle, et 2006 lõpuks toimub Haapsalu Kuursaali rendikonkurss. Kirja kohaselt toimub konkurss olukorras, kus kõigil osalejatel on sarnased tingimused ja lähtealused. Samuti kinnitas linnapea, et konkurss peab olema avalik. Eeltoodule tuginedes palun teatada, millal toimub Haapsalu Kuursaali rendikonkurss? Palun teatada, millisel viisil avalikkust konkursi toimumisest teavitatakse?'

Leping linnavalitsuse ja pr Ginteri vahel lõpeb käesoleva aasta maikuus. Kuna ta on avaldanud soovi jätkata, oleme linnavalitsuses asja päris tõsiselt ja pikalt kaalunud ning olime veel eelmise aasta sügisel seda meelt, et korraldame avaliku konkursi ja Sirje Ginteril on võimalus selles ka osaleda. Kuid täna oleme me oma seisukohta muutnud. Nimelt pöördus meie poole Haapsalu Kutsehariduskeskus, kes soovis kuursaali ise rendile võtta ja seda suverestoranina pidada. Taolised koolidele kuuluvad restoranid toimivad väga edukalt Kuressaares ja Tallinnas. Ettepaneku kaalumiseks ja asja üle otsustamiseks palusime kutsehariduskeskuselt nii kuursaali kontseptsiooni kui äriplaani ja selle nad ka esitasid ning reedel tegime üksmeelse otsuse, et anname kuursaali otsustuskorras 3+2 aastaks kutsehariduskeskusele rendile. Argumendid, mis meie otsust mõjutasid, on järgnevad:

- 1. Selle sammu läbi paraneb oluliselt toitlustuse ja teeninduse tase kuursaalis, sest suvel hakkavad seal tööle üleeestilisi ja juba ka rahvusvahelisi kutsevõistlusi võitnud noored kokad ja teenindajad ning ka kooli peakokk on tasemel (tuli Imre Kose meeskonnast)
- 2. kuna kuursaalist saab nö ka õppuritele praktikabaas, siis on noori pidevalt toetamas ka toitlustuse ja teeninduse ala õpetajad ehk noored ei ole jäetud omapäi nagu nad seda varasematel aastatel sageli on olnud.

Ja kui te mäletate, siis ega eelmisel suvel üleeestilises meedias meie kuursaali toitlustamisele kiidusõnu küll ei jagatud, vaid toodi üsna teravalt välja kõik tänase teeninduse probleemid, seega on toitlustuse ja teeninduse kvaliteedi parandamine kuursaalis hädavajalik, sest tegemist on eelkõige suverestoraniga.

Oleme Haapsalu Linnavalitsuse poolelt palju tööd teinud selle nimel, et kutsekool Taeblast Haapsallu üle kolida ning teeme seda veel ka jätkuvalt, et kool areneks ning annaks noortele kvaliteetset erialaõpetust. Õppekvaliteedi tõstmine on meie ainus võimalus, et kool oleks noortele atraktiivne ja nad läheksid sinna eriala õppima, läbiksid oma õppepraktika Haapsalus ning jääksid pärast kooli lõpetamist ka tööle Haapsallu. Täna on kõik Haapsalu toitlustuskohad suvel hädas teenindajate leidmisega, tööle võetakse juba 14-15-aastasi lapsi ja seda ilma igasuguse ettevalmistuseta. Seega on kuursaali kooli käsutusse andmisel ka hariduspoliitiline meede lisaks.

Kindlasti huvitab teid, mis saab siis kultuuriprogrammist. Võin kinnitada, et see jätkub ja jätkub samamoodi üritustega, mis sobivad kuursaali ja ajaloolise kuurordi miljöösse. Täna on kontsertide ja ürituste pakkujaid turul päris palju, vajalik on üksnes selekteerida, mis sobib kuursaali ja mis mitte. Kutsehariduskeskus võtab tööle nn kuursaali kultuurijuhi, kes seda kõike korraldama hakkab. Täna ei ole see inimene veel teada, kuid selgub lähiajal. Lisaks näeb ka kool